runetrust/blame-folketinget-dk huggingface dataset:
Jørn Jespersen (SF), 2000-10-27:
Vi vil også gerne under udvalgsarbejdet diskutere omfanget af de regnskabspligtige virksomheder, ikke så meget landbruget, for vi tror ikke, det er i denne her omgang, vi skal diskutere det - den diskussion om miljøregulering af landbruget og muligheden for her både at få et bedre miljø og en forenkling, hvis det kan lade sig gøre, kommer senere - men i stedet for at definere de miljøtunge virksomheder som dem, der er regnskabspligtige, så gå ind og sige: Var der ikke en vis fornuft i at sige, at virksomheder, der træffer beslutninger med stor miljøkonsekvens, f.eks. inden for detailhandel og den finansielle sektor, også med fordel kunne lave grønne regnskaber og på den måde kunne blive inspireret til en egentlig miljøpolitik?
Jan Petersen (S), 2003-01-31:
Det kan godt være, at hr. Lars Barfoed synes, at jeg går i en tåge, men det er så, fordi regeringen i den grad lægger et tågeslør ud over det her. Jeg har ikke nogen generel frygt for, at fagbevægelsen taber i stribevis af medlemmer, men jeg kunne have en frygt for, at det blev sværere at organisere de uorganiserede virksomheder.
Rasmus Jarlov (KF), 2023-04-27:
Her er tale om, at Socialdemokratiet giver en skattefordel til folk, der betaler medlemskab hos Socialdemokratiets sponsorer, fagforeningerne; fagforeningerne, som poster millioner af kroner i Socialdemokratiets valgkamp, yder al den støtte, de kan, for at Socialdemokratiet har regeringsmagten.
Per Clausen (EL), 2015-01-29:
Jeg tror sådan set, at når der kan være en så positiv og fremadrettet diskussion om det her, er det, fordi vi sådan set er enige om, at den tanke, at vi gør ting i fællesskab, den tanke, at vi deler ting, både kan skabe et bedre liv for det enkelte menneske og også være med til at bruge ressourcerne fornuftigt og reducere forureningen.
Karin Nødgaard (DF), 2009-12-01:
Vi ved bare, at der er nogle tværkommunale samarbejder i gang, og vi ved, at mange i kommunerne er interesserede i at videreføre de ordninger, så jeg kan ikke se, at vi herindefra skal sige, at vi, fordi vi har sat noget i gang som forsøg, så for altid skal have det.
Nick Zimmermann (DF), 2025-04-22:
For kort tid efter at Socialdemokraternes formand, fru Mette Frederiksen, foreslog, at vi netop skulle have den her pensionsdebat, og at der skulle ske noget i forhold til pensionsalderen, så gik hr. Lars Løkke Rasmussen jo ud i medierne og sagde, at vi skulle i en helt anden retning, og at det slet ikke var nu, og at tiden ikke var til det, og at økonomien ikke var til det.
Jonas Dahl (SF), 2011-10-06:
Jamen jeg kan da berolige fru Pia Kjærsgaard med, at vi jo bl.a. allerede nu har foreslået – det står også i regeringsgrundlaget, som fru Pia Kjærsgaard sikkert også kender – at bl.a. den her skattefritagelse, man har haft for sundhedsforsikringer, skal afskaffes.
Anders Samuelsen (LA), 2013-02-28:
Skal det forstås sådan, at det er for at komme fra de 6 mia. kr. og så op til de 20 mia. kr., altså at vi egentlig kun har set de 6 mia. kr. nu, og at vi faktisk mangler at få konkretiseret, hvor de sidste 14 mia. kr. skal komme fra?
Line Barfod (EL), 2003-05-20:
Men vi mener ikke, at man kan nøjes med at reparere på den syge krop, hvis man ikke også samtidig hjælper på det andet problem med, at de har så stor en gæld, at deres sygdom fortsætter. Jeg håber ikke, at De Konservatives synspunkt betyder, at man mener, at folk skal blive så syge, at de kommer på førtidspension og dermed måske nogle år senere opfylder de meget, meget skrappe betingelser for at få gældssanering, før de kan få hjælp i forhold til deres gæld.
Liselott Blixt (DF), 2011-02-25:
Når jeg kigger 30 år tilbage i tiden, da jeg var taxachauffør på Lolland, så husker jeg, hvordan folk, der om torsdagen skulle hente deres bistandshjælp på kommunen, som det første, når de kom ind i taxaen, tog op på kommunen for at hente deres penge, og så skulle de ellers køres over i Brugsen, hvor de skulle have en kasse øl og en karton cigaretter.
Sonja Mikkelsen (S), 1998-02-18:
Men det er jo klart nok, at direktivet kun gælder for de europæiske medlemmer, men ikke for andre lande, og derfor nævnte jeg helt klart og tydeligt i mine bemærkninger, at det er utrolig væsentligt, at »farmer's privilege« bliver skrevet ind i WTO's TRIPS-aftale.
Erik Larsen (V), 2001-10-26:
Jeg kan godt lide, at man sådan kan have en tro på, at mennesker reagerer menneskeligt rigtigt og fornuftigt, men jeg synes, at SF her går over stregen og faktisk bliver urealistiske i deres forhold til, hvad konsekvensen af det her kan og efter vores opfattelse vil blive: at der kommer fokus på de behandlingsforløb, hvor man i den amtskommunale økonomi kan spare nogle sygedagpenge.
Jeppe Kofod (S), 2001-10-04:
Man bør vel minde hr. Jens Hald Madsen om, at vi f.eks. gennem EU bidrager til et Middelhavsprogram, hvor vi leverer 40 mia. kr. til indsats til bistand i det her område, bl.a. Nordafrika, som hr. Jens Hald Madsen taler om, og om, at det program selvfølgelig også vil være med til at forebygge terrorisme, fordi vi vil fremme demokrati og menneskerettigheder i den region.
Tom Behnke (FP), 1998-12-18:
Den anden del af forslaget er jo så, at man for at få det her til at køre smidigt, som det jo så flot hedder, vil lave en central database, hvor alle informationer om samtlige borgere her i landet bliver samlet; hvert eneste lille bitte medicinkøb vil bliver registreret i databasen, og dermed vil man på centralt hold sidde og have et fuldstændig komplet overblik over hver eneste borger her i landet: Hvad er det for en medicin, man indtager?
Søren Krarup (DF), 2003-01-21:
Må jeg sige med hensyn til Erik Eriksen under Khrusjtjovs besøg, så vidt jeg husker i 1963, at det var Jens Otto Krag, der bad om at måtte besøge et dansk landbrug, og Erik Eriksen var gæstfri nok til at lade ham komme.
Jakob Ellemann-Jensen (V), 2018-05-09:
Det er derfor, jeg lægger op til at tage fat i min tyske kollega og så i fællesskab med et land, der trods alt er lidt større end vores – det er altid godt at være flere, og hvis man kan finde en, der er større, så er det sjældent dårligt – se på, om vi kan forbedre mulighederne for at regulere de ulve, som udgør problemer for os.
Morten Messerschmidt (DF), 2008-04-24:
I øvrigt vil jeg også sige i forhold til udenrigsministerens kommentarer om, at det jo er så skønt, at vi får et bedømmelsesudvalg, som skal vurdere, hvem der skal sidde og være dommere ved EF-Domstolen fremover, vidner om en fuldstændig mangel på forståelse for de problemer, vi andre kan se ved EF-Domstolen.
Erling Christensen (S), 1999-04-27:
Når hr. Jørn Jespersen starter sin begrundelse med at sige, at offentliggørelse af resultater har været omstridt og det med god grund, så kan jeg sige selv årsag, for det, der undrer mig, er, at da vi diskuterede fødevareloven sidste år, så var der jo ikke det, der ikke skulle gøres, for at restaurationer skulle ud i offentligheden, uanset at der ikke var tale om bøder, og uanset at man ikke tog retssikkerhedsmæssige forhold med ind i overvejelserne.
Frank Aaen (EL), 2001-10-11:
Det er ikke et spørgsmål om en strid mellem borger og myndighed forstået på den måde, at vi så kan nøjes med, at advokaten er med, når vi kommer til domstolene, hvis sagen kører i hårdknude, og borgeren ikke mener at have fået den ret, borgeren mener at skulle have.
Rasmus Stoklund (S), 2020-11-10:
Retsafgifter er en væsentlig indtægtskilde, der sidste år indbragte staten næsten 0,5 mia. kr., og samtidig har afgifterne en adfærdsregulerende effekt, idet det betyder, at borgere og virksomheder er mindre tilbøjelige til at anlægge fuldstændig udsigtsløse sager, der optager domstolenes tid.
Peter Skaarup (DF), 2012-05-23:
Jeg tror, der er rigtig mange danskere, der synes, at vi selvfølgelig skal deltage med vores gode fodboldhold, men hvorfor skal danske ministre sidde og trone sammen med ekskommunisten Janukovytj, der jo står bag alle de her mishandlinger af de politiske modstandere, som finder sted i øjeblikket.
Benny Engelbrecht (S), 2014-03-11:
Jeg skal bare forstå det helt rigtigt: at hr. Brian Mikkelsen ikke i sin vildeste fantasi kunne forestille sig, at man ville stå i en situation, hvor et hus kunne blive totalt oversvømmet og dermed totalt skadet, dengang man sidst behandlede et lovforslag om ændring af stormflodsloven – er det sådan, det skal forstås?
Lars Boje Mathiesen (NB), 2021-04-15:
Vi mener, at den helt skal afskaffes, for når vi har problemerne med, at den bliver rykket op og ned, er det jo, fordi man ikke har afskaffet den, og så er det, fordi den seneste regering desværre ikke havde modet til at afskaffe den, for så skulle man til at indføre en helt ny skat.
Tom Behnke (KF), 2011-03-03:
Med forslaget her går man jo så ind og siger, at dem, som har været offer for grove personfarlige forbrydelser, får et tilbud om – et tilbud om – at når gerningsmanden kommer på uledsaget udgang eller bliver løsladt fra fængslet, kan de få en underretning om, at det sker.
Jørn Jespersen (SF), 1998-12-11:
Derfor synes jeg, at det, som vi også under de korte bemærkninger diskuterede, er væsentligt at fremhæve, nemlig at et stort flertal anført af De Konservative under vedtagelsen af fødevareloven før sommerferien med tilslutning fra Venstre og desværre til vores store overraskelse også fra regeringspartierne vedtog at svække et af de mest effektive midler til at gøre noget ved de her problemer, nemlig muligheden for at offentliggøre kontrolresultater.
Rune Lund (EL), 2005-11-24:
Det, som regeringen ønsker, svarer til det, som parlamentsudvalgets ordfører Evelyn Gebhardt har foreslået, nemlig at adgangen til markedet skal ske efter reglerne i det land, hvor virksomheden er etableret, mens udførelsen skal ske efter reglerne i det land, hvor ydelsen leveres.
Lars Løkke Rasmussen (V), 2015-11-03:
Og det er jo grundlæggende det, vi beder kommunerne om, og så tager vi løbende stilling til, når vi laver kommuneøkonomiaftaler, og når vi laver finanslovsaftaler, hvordan pengene, herunder de frigjorte penge fra omprioriteringsbidraget, skal bruges.
Lone Loklindt (RV), 2015-01-15:
Derfor er det rigtig godt, at vi med det her lovforslag ikke skal finde på noget nyt, for MUDP har jo allerede eksisteret i adskillige år, men nu får sat det ind i en ramme, så vi er sikre på, at det består fremadrettet med nogle bevillinger, som gør indtryk, og som på den måde vil gøre det nemmere for virksomhederne at vælge, om det er noget at søge om, om de vil bruge tid på det, eller om det er for svært, fordi man ikke ved, om det findes til næste år.
Karina Lorentzen Dehnhardt (SF), 2020-06-02:
Hvis en rumæner eksempelvis løslades fra en lejet plads i Rumænien, uden at der er den nødvendige indsats, så tror jeg, at det manglende livsperspektiv risikerer at kaste en ny bølge af kriminalitet af sig, og det er vel ikke helt uforventeligt, at vedkommende forsøger at komme til Danmark igen for at begå ny kriminalitet.
Johanne Schmidt-Nielsen (EL), 2010-01-19:
Hvis vi starter med den positive del, vil jeg sige, at det selvfølgelig er positivt, at uledsagede flygtningebørn får advokatbistand, også efter at asylsagen er afsluttet, for børnene har i den grad brug for at få en kompetent og uvildig juridisk rådgivning for at kunne navigere i det danske asylsystem.
Sofie Carsten Nielsen (RV), 2016-12-16:
Når jeg taler om uddannelsesloft, er det jo helt åbenlyst, fordi man ikke kan bevæge sig rundt, og jeg synes faktisk, at det er ganske tankevækkende, at aftalepartierne, Venstre, Socialdemokratiet og Dansk Folkeparti, mener, at det eneste rigtige er at uddanne sig op til en ph.d., mens det at uddanne sig til siden enten ikke er fint eller videreuddannelse.
Aage Frandsen (SF), 2004-12-10:
Det var derfor, jeg troede, at fru Birthe Rønn Hornbech troede, at der stod noget om de ting i det ændringsforslag, og det gør der jo ikke, og derfor går jeg stadig væk ud fra, at fru Birthe Rønn Hornbech kan stemme for ændringsforslaget, fordi det jo vedrører de økonomiske interessegrupper.
Peter Skaarup (DF), 1998-10-07:
Og så kunne jeg godt tænke mig at høre hr. Helge Adam Møllers mening om de udtalelser, der er kommet fra forsvarsministeren, og som måske ikke er rigtige, for måske er forsvarsministeren fejlciteret, men han siger bl.a., at landstyrker er en af de muligheder, som NATO arbejder med i øjeblikket, og at hvis indsatsen bliver aktuel, kan vi bidrage med ca. 500 mand til en sådan styrke.
Susanne Clemensen (CD), 1998-04-28:
, idet nye arbejdsgivere ganske vist fortsat skal betale for fortidige skader, altså skader, der ligger 2 år tilbage, men fordelingen af opkrævningen foretages i bidragsåret. Alt i alt er det her et lovforslag, som er meget bedre end det tidligere fremsatte, og CD kan derfor støtte det og går positivt ind i udvalgsarbejdet.
Bjarne Laustsen (S), 2010-03-16:
Det er et dramatisk skridt, vil jeg gerne indrømme, men det betyder jo sådan set bare, at folk ude i landet er meget opmærksomme på den her sag, og på, hvad det betyder, hvis man ændrer landbrugsloven, sådan som regeringen foreslår, hvor man laver en fuldstændig liberalisering: ingen harmonikrav, gylleudbringningsregler eller fortrinsstilling.
Rasmus Nordqvist (ALT), 2016-02-02:
Ifølge rapporten viser data, at de vandrende arbejdstagere i de fleste lande ikke er mere intensive brugere af velfærdsydelser end nationale borgere, og det viste sig, at EU-borgere, der er bosat i et andet EU-land, men som ikke er i arbejde, står for en meget lille procentdel af de samlede sociale udgifter.
Carsten Bach (LA), 2024-04-19:
Liberal Alliance opfordrer jo så også i den forbindelse og har gjort det i de pågående forhandlinger i Forsvarsministeriet regeringen til i samarbejde med Grønland og Færøerne at fremlægge en langsigtet flådeplan for, hvilke enheder der skal indgå i opgaveløsningen i Nordatlanten de kommende årtier, og særlig hvornår der skal ske udskiftning af de eksisterende enheder.
Susie Jessen (DD), 2024-05-15:
Personligt må jeg indrømme, at det først er, efter at jeg blev valgt til Folketinget og blev landdistriktsordfører, at jeg fik øjnene op for alt det fantastiske, som vores mange bøgelyse øer, der ligger spredt ud over havet, egentlig kan – lige fra Fur til Femø, fra Anholt til Askø, fra Sejerø til Strynø.
Jens Peter Vernersen (S), 2006-10-25:
Er det ikke langt at gå, at statsministeren siger, at ingen kan være i tvivl, når vi har set her i Folketinget, at en række borgmestre mødte op – ikke bare socialdemokratiske borgmestre, men også borgerlige borgmestre – og sagde: Vi er vildledt, vi får ikke de penge, vi er stillet i udsigt?
Bjarne Corydon (S), 2014-12-17:
Det skaber et skærpet behov for, at man fra Venstres side fremlægger en konkret plan for partiets egen økonomiske politik, og derfor vil jeg slutte med et stille jule- og nytårshåb om, at vi får sådan en plan i de kommende år, og jeg vil også slutte med en tak for dagens debat indtil videre og for den brede enighed, der til trods for vores mange diskussioner jo alligevel tegner sig for, at vi kan vedtage fællesskabets finanslov for 2015.
Dennis Flydtkjær (DF), 2021-05-03:
Vi kan jo godt stramme skruen så meget nu på vores virksomheder, på vores landbrug og på forbrugerne, som gør, at produktionen af fødevarer bare kommer til at ske via fødevareproducenter i Polen eller i Tyskland, og så har vi måske reddet det danske klimaregnskab, men det verdensomspændende klimaregnskab er så til gengæld blevet ringere.
Jens Hald Madsen (V), 1997-10-28:
Det mener Venstre faktisk er en ganske udmærket idé, da Byggeriets Udviklingsråd med sin fraflytning fra Boligministeriet forhåbentlig kan give endnu mere uafhængig rådgivning til boligministeren og forhåbentlig også kan blive lidt inspireret af rådets kommende placering i et forskermiljø.
Frank Aaen (EL), 2013-12-12:
Er fru Sofie Carsten Nielsen enig i, at når man har igangsat den her udvikling hen imod en børsnotering, som er endemålet, og hvor vi har Goldman Sachs inde, som kun har én målsætning, nemlig at tjene flest mulige penge, så drejer man den måde, man styrer DONG på, væk fra at tage hensyn til miljø, klima, forbrugerinteresser, til hvad der giver flest penge på bundlinjen?
Pelle Dragsted (EL), 2017-12-22:
Det har de da, og derfor er det helt uforståeligt, at hvis der er et overskud – det kan man så diskutere om der er – hvor der er råd til, at danskerne skal betale lidt mindre i skat, så skal den her gruppe, som er en af de fattigste i Danmark, som har knoklet og bygget vores samfund op, igen hægtes af udviklingen, så skal de igen se resten af samfundet løbe fra dem, så der bliver færre penge til julegaver til børnebørnene, mens andre får flere.
Sonja Albrink (CD), 1999-10-28:
, og derfor vil jeg endnu en gang opfordre ministeren til at se på, hvordan man laver en generel omlægning af de danske bilafgifter, så de i højere grad tjener det formål, som jeg her skitserer. Selvfølgelig skal vi ikke have de biler ind på de danske veje, som ingen andre vil have, fordi de sviner.
Frank Jensen (S), 2001-02-06:
Derfor: Lad nu være med at gå og putte vælgerne blår i øjnene og sige, at det er langt mere effektivt at lave den stikprøvekontrol, for det dokumenterer politiets egne tal at det ikke er. Som jeg startede med at sige, er det legalt, at man kan være imod visioner og holdninger, som bærer politikken her i Folketinget også på dette område.
Louise Frevert (DF), 2004-10-22:
Sagt på en anden måde: Hvis man er i den situation – og jeg vil nok sige, det vil være en meget hypotetisk situation at stå i, for jeg har faktisk en eller to gange været udsat for det eller hørt om, at det har været tilfældet – at to personer af modsat køn har samme kvalifikationer, og det er ikke særlig ofte, jeg tror, det kan tælles på én hånd, så er det klart, at man godt i visse tilfælde kan tage højde for, at det måske passer bedre ind i institutionen, i koncernens balance, at man får et andet islæt end bare den majoritet, der er på det givne tidspunkt i den pågældende institution eller koncern.
Leif Mikkelsen (LA), 2012-02-02:
Så jeg synes, det kunne være interessant at diskutere og også få tilsagn fra ministeren om, at der bliver en større åbenhed for at finde andre finansieringskilder i fremtiden, hvis vi ikke skal vente meget længe på at kunne stå fra denne talerstol med så stor en enighed og så stor en begejstring, som alle har givet udtryk for her i dag.
Ulla Sandbæk (ALT), 2015-11-05:
Beslutningen om at fjerne ham, som blev truffet af et snævert flertal i Indfødsretsudvalget, har givet anledning til en lang række bekymrende udtalelser, bl.a. fra seniorforsker i indfødsret ved Institut for Menneskerettigheder Eva Ersbøll, som udtaler, at der ikke er nogen faste love om, at man ikke må ytre sig udemokratisk, når man søger om statsborgerskab, og derfor bryder afgørelsen med princippet om, at alle er lige for loven.
Eigil Andersen (SF), 2012-04-20:
Det var det, der var svaret, selv om det altså var himmelråbende skørt, og det er denne firkantede og tåbelige tankegang, som er årsagen til, at de arbejdsløse, a-kasserne og jobcentrene er druknet i regler, i bureaukrati, i skemaer og i kontrol.
Annette Lilja Vilhelmsen (SF), 2008-11-26:
Det, der sådan set er min anledning til at spørge her, er, at til trods for at der er gjort en stor indsats på området, er vi stadig væk i den situation, at der ude i kommunerne sidder yngre med handicap, som ikke får et hensigtsmæssigt og egnet boligtilbud ifølge § 108.
Astrid Krag (SF), 2010-05-26:
Selv om vi har lovgivning på området i form af lov om forskelsbehandling, selv om vi har de ting, ministeren ridsede op, med frivilligt foreningsliv, med kommunernes indsats i forhold til sprogundervisning og arbejdsmarkedstilknytning og diverse satsprojekter, selv om Institut for Menneskerettigheder tilbyder konkret rådgivning og bistand og Ligebehandlingsnævnet behandler klager, så eksisterer problemet stadig væk, og udviklingen er gået den forkerte vej.
Morten Østergaard (RV), 2009-05-26:
Der vil jeg bare spørge, om det stadig er Dansk Folkepartis opfattelse, at udviklingen på integrationsområdet skal vendes, at regeringen er nødt til at komme i arbejdstøjet, og at det, som bl.a. integrationsministeren er inde på, jo er en væsentlig del af at forebygge og forhindre, at de små brødre bliver til bandemedlemmer på et senere tidspunkt.
Per Clausen (EL), 2005-05-26:
Derfor siger vi, at der er brug for at få gang i et projekt, som kan sætte fokus på bølgeenergi i Danmark, et udspil, der kan give bølgekraften et seriøst skub fremad, hvor man kan udnytte det danske innovationsmiljø for vedvarende energi, men også udnytte, at der jo er masser af arbejdskraft bl.a. i udkantsområderne – det kan jeg vel tillade mig at kalde dem, når jeg selv kommer fra et, nemlig Nordjylland – hvor man har masser af arbejdskraft, der kunne indgå i en praktisk udførelse af de her ting.
Per Clausen (EL), 2005-11-30:
Rapporten lægger også op til, at vi med udgangspunkt i den nye, forenklede ledelsesstruktur skal se på, hvordan vi kan fokusere og prioritere arbejdet bedre, så vi i større omfang får løst de problemer, der vitterlig er rundtomkring, ikke mindst med importerede fødevarer, hvor vi tydeligt kan se, at der er et behov for en mere intensiv overvågning af tingene.
Aage Frandsen (SF), 2003-05-23:
Så på den måde har hr. Thulesen Dahl også valgt at prioritere, ligesom jeg vælger at prioritere, og der er en tendens til, at jeg vælger nogle ting i forhold til f.eks. de der psykiatriske områder, hvor hr. Thulesen Dahl i højere grad vælger, at det er nogle ældre mennesker, som skal have pengene.
Keld Albrechtsen (EL), 1997-12-09:
I Enhedslisten er vi glade for, at det har været muligt at foretage en opdeling af loven, således at Enhedslisten kan medvirke til at sikre, at der også bliver en beboerrådgivningsordning efter udløbet af den nuværende periode, og vi har også fået rettet lidt op - ikke helt så meget, som vi havde ønsket, men dog lidt - på antallet.
Joachim B. Olsen (LA), 2011-10-12:
Mener sundhedsministeren ikke, at det er dokumenteret, at det, at der har været private sundhedsforsikringer, har gjort, at folk er blevet hurtigere behandlet og er kommet hurtigere tilbage på arbejdsmarkedet, og at det har sparet statskassen for udbetaling af dagpenge og har gjort, at skatteindtægterne er steget som konsekvens af, at folk er kommet hurtigere tilbage til arbejdsmarkedet?
Kristen Touborg (SF), 2009-04-15:
Uanset om søerne har smågrise eller de ikke har smågrise - for noget af tiden har de jo ikke smågrise - er der derfor ikke meget logik i, at de godt kan hvile f.eks. i den uge, de er i fareboksen, før de får deres smågrise, men at de ikke kan, når det handler om en samlestald eller en lastvogn.
Dennis Flydtkjær (DF), 2018-10-24:
Det er fair nok, at man ikke mener, at det skal være op til de 200.000 kr., sådan som Socialdemokratiet også mener, men LO anbefaler faktisk, at det skal være 50.000 kr., fordi de måske godt kan se, at det også er en fordel for deres medlemmer, at de bliver medejere af de virksomheder, de arbejder i eller potentielt kommer til at arbejde i i fremtiden.
Karsten Nonbo (V), 2010-01-26:
Men jeg tror, vi når længst ad frivillighedens vej, og det viser tallene også: 3 ud af 4 i alderen 6 til 9 år kører nu med cykelhjelm, lige knap 75 pct. i aldersgruppen 6 til 9 år kører med cykelhjelm, som i høj grad sker ad frivillighedens vej, og den skal vi videre ad, for det er klogt at køre med cykelhjelm.
Tom Behnke (FRI), 2000-01-26:
Vi havde i Frihed 2000 forestillet os, at registret skulle være et »spørgeregister«, altså således at institutioner og organisationer, foreninger og andre, der arbejder med børn, og som har brug for at ansætte nogle til at hjælpe sig med at passe disse børn eller at aktivere dem, har muligheden for at spørge, om en konkret person står i registret eller ej.
Jacob Jensen (V), 2015-12-16:
Det synes vi sådan set er politisk rimeligt, fordi det ligesom er første fase i forhold til at få skabt en større forskel mellem at være på kontanthjælp og modtage forskellige offentlige ydelser og være på arbejdsmarkedet og bibringe, kan man sige, en aktivitet og dermed et indtjeningsgrundlag for vores samfund.
Anni Matthiesen (V), 2019-12-10:
Vi håber selvfølgelig, at Dansk Folkeparti også med det her beslutningsforslag vil være med til at arbejde på en fælles beretning, så vi kan prøve at arbejde videre, for netop det med retssikkerheden er jo også for os i Venstre vigtigt, og vi skal gøre alt, for at den bliver styrket.